पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। पंचायती राज विभाग ने जिला परिषद में कनिष्ठ लिपिक (एलडीसी) सीधी भर्ती के लिए जारी दूसरी सूची में शामिल अभ्यर्थियों के दस्तावेजों की जांच रविवार सुबह से हवा महल के पीछे स्थित महाराजा आदर्श स्कूल (सरकारी स्कूल) में दो पारियों में की जाएगी।दस्तावेजों की जांच के लिए जिला परिषद की ओर से शनिवार को काउंटर बनाने व जांच टीम में कर्मचारियों की नियुक्ति का काम किया गया। इसके लिए शनिवार की छुट्टी होने के बावजूद जिला परिषद के अधिकारियों व कर्मचारियों को ड्यूटी पर बुलाया गया।
जिला परिषद के अतिरिक्त ब्लॉक प्रारंभिक शिक्षा अधिकारी दिनेश शर्मा ने बताया कि दूसरी सूची में शामिल अभ्यर्थियों के दस्तावेजों की जांच 9 से 12 जून तक होगी। इसके लिए पूरी तैयारियां कर ली गई है।
गौरतलब है कि पंचायत राज विभाग की ओर से जारी दूसरी सूची में 3234 अभ्यर्थियों को बुलाया गया है।पंचायती राज विभाग की ओर से 23 मई को 1016 एलडीसी पदों के लिए ढाई गुणा 2539 अभ्यर्थियों की पहली सूची जारी की थी। लेकिन 4 जून तक दस्तावेजों की जांच के लिए अभ्यर्थी बुलाए थे। लेकिन 1016 कनिष्ठ लिपिक (एलडीसी) पदों के लिए अंतिम तारीख तक केवल 875 अभ्यर्थियों ने ही दस्तावेजों की जांच करवाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn